Sehr eifachi System chönne diräkt mit ere unveränderlige Hardware implementiert wärde. D Funktion vo dene System isch denn fest dur d Struktur vo dr Hardware vorge. Komplexeri Hardwaresystem enthalte aber meistens au programmierbari Elimänt, z.B. Prozässer. Die Bauelimänt, wo in ihrer Struktur ebefalls festgleit si, füehre en Abfolg vo Instruktione us, wo manipuliert wärde cha. Drzue chömme Baudeil, wo au in ihrer Struktur chönne definiert wärde. Eso cha d Funktion vom  Gsamtsystem liicht apasst wärde. D Konfigurations- und Instruktionsdate wärde allgemein as Software bezeichnet - bi weniger komplexe Grät, wo nume Struktur und eifachi Abläuf festgleit wärde, sait mer e meistens Firmware. Zur Hardware zele drgege Baugruppe (Komponänte: Prozässer, Arbetsspiicher usw.) und Peripheriigrät. Vereifacht gsait ghört alles, wo me cha alänge, zur Hardware. Computer-Hardware isch usschliesslig mit ere entsprächende Software benutzbar.